Hugh Laurie

Hju Loris (; g. 1959 m. birželio 11 d. Oksforde, Anglijoje) – anglų aktorius, komikas, rašytojas, muzikantas.

 Biografija 

James Hugh Calum Laurie gimė 1959 m. birželio 11 d. Oksforde Anglijoje. Jis yra jauniausias iš keturių vaikų. Televizoriaus jų namuose nebuvo, bet ir be jo pagalbos Hugh turėjo talentą linksminti kitus. Būdamas 9 metų, mokykloje laimėjo dramos žanro apdovanojimą. Jis norėjo sekti savo tėvo, irkluotojo, pėdomis, bet dėl mononukleozės priepuolio turėjo mesti šį sportą. Kadangi, beveik negalėjo sportuoti, jis pasuko aktoriaus keliu įsiliedamas į garsią studentų trupę Futlaitso teatre. Prieš baigiant šį teatrą, Hugh, kartu su trupe, buvo pakviestas vaidinti Edinburgo alternatyviojo teatro festivalyje, kuriame trupė laimėjo Perrier’o komedijos apdovanojimą. Po sėkmingo pasirodymo, trupė buvo pakviesta vaidinti Vest Endo teatre, bei pritaikyti pasirodymą televizijai, kuris buvo parodytas 1982 m. Hugh su keletu kitų bendrakursių buvo pakviesti vaidinti trumpų, komedijos žanro vaizdelių laidoje "Alfresco", bei epizodiniuose pasirodymuose situacijų komedijoje "The Young Ones". Pirmą kartą Hugh Laurie JAV ekranuose pasirodė 1985 m., dramoje "Plenty" suvaidinęs antraeiliame vaidmenyje. 1987 m. jis pasirodė komedijoje "The Secret Policeman's Third Ball", bei Rovano Atkinsono filme "Blackadder The Third", suvaidindamas neįtikėtinai kvailą karalių Džordžą 4-ąjį. 1989 m. Jis susituokė su Jo Green, su kuria gyvena iki dabar ir turi 3 vaikus - 2 sūnus ir dukterį. Taip pat tais metais jis gavo vaidmenį dramoje "Stapless", kol vėl prisijungė prie Rovano Atkinsono filme "Blackadder Goes Forth", kuriame suvaidino neišmanėlį leitenantą. 1995 m. Hugh su draugu Stephen’u Fry sukūrė savo trumpų, komedijos žanro laidą „A Bit of Fry and Laurie“, kurią BBC transliavo nuo 1989–1995 m. Nuo 1993–1995 m. vaidino komedijos žanro laidoje "Jeeves and Wooster".

Nuo 1992 m. Hugh Laurie pradėjo periodiškai vaidinti filmuose. 1992 m. Hugh vaidino filme "Peter's Friends". 1995 m. jis vaidino filme "Sense and Sensibility", o 1996 m. suvaidino filme "101 Dalmantinas", vieną iš Cruellos De Vil pakalikų. Tais metais jis taip pat dažnai vaidindavo "Tracey Takes On…" situacijų komedijoje, bet po pirmojo sezono jis paliko laidą. 1997 m. filme "The Borrowers", o 1998 m. vaidino antraplanį vaidmenį filme "Žmogus su geležine kauke". 1999 m. jis vaidino šeimai skirtame filme "Peliukas Stiuartas Litlis" atlikdamas tėvo vaidmenį. 2001 m. jis vaidino biografiniame filme "Life with Judy Garland: Me and My Shadows". 2002 m. vaidino komedijose "Maybe Baby" ir situacijų komedijoje "Fortysomething". 2004 m. jis vaidino draminiame filme "Flight of the Phoenix". 2004 m. jis tapo pagrindiniu serialo "Daktaras Hausas" veikėju, už kurį 2006 ir 2007 m. gavo Auksinį gaublį už geriausią vaidybą dramos žanro seriale, bei buvo numinuotas Emi geriausio aktoriaus apdovanojimu 2005, 2006 ir 2007 m., Jis buvo įtrauktas į 2012 Gineso rekordų knygą kaip geriausiai apmokamas (700 000 $ per seriją seriale "Daktaras Hausas") TV dramos aktorius.
2009 įgarsino daktarą tarakoną filme "Monstrai prieš ateivius". 2011 metais įgarsino poną triušį animaciniame filme "op" bei vaidino Deividą Valingą filme "The oranges".

2010 metų liepos 26 buvo paskelbta, kad Hugh išleis bliuzo albumą. Albumas pavadintas "Let them talk" 
Šis albumas išleistas 2011 balandžio 18.

 Apdovanojimai 

Auksinis gaublys
 2005 m. Geriausias aktoriaus pasirodymas draminiame seriale
 2006 m. Geriausias aktoriaus pasirodymas draminiame seriale

Satellite apdovanojimas

 2005 m. Įžymiausias aktorius dramos žanro seriale
 2006 m. Įžymiausias aktorius dramos žanro seriale

Ekrano aktorių gildijos apdovanojimai

 2007 m. Įžymiausias vyro aktoriaus pasirodymas draminiame seriale
 2009 m. Įžymiausias vyro aktoriaus pasirodymas draminiame seriale

Televizijos kritikų sąjungos apdovanojimas

 2005 m. Asmeniniai pasiekimai dramoje
 2006 m. Asmeniniai pasiekimai dramoje

Paauglių pasirinkimo apdovanojimas:
 2007 m. Aktorius dramos žanre
Žmonių pasirinkimo apdovanijimas:
 2008 m. Mėgstamiausia TV žvaigždė vyras
 2009 m. Mėgstamiausia TV žvaigždė vyras
 2010 m. Mėgstamiausias TV dramos aktorius
 2011 m.  Mėgstamiausias TV dramos aktorius
 2011 m. Mėgstamiausias TV gydytojas

 Filmografija 

 Metai  Lietuviškas pavadinimas  Originalus pavadinimas  Vaidmuo 2011  Op  Hop  Ponas Triušis (įgarsino) 2009  Monstrai prieš ateivius  Monsters vs Aliens  Dr. Cockroach Ph. D (įgarsino) 2008  Nakties klajūnai  Street Kings  Kapitonas Džeimsas Bigsas 2005  Peliukas Stiuartas Litlis 3: Gamtos šauksmas  Stuart Little 3: Call of the Wild  Frederikas Litlis 2004–2012  Daktaras Hausas  House, M. D.  Daktaras Gregoris Hausas 2004  Fenikso skrydis  Flight of the Phoenix  Ianas 2002  Peliukas Stiuartas Litlis 2  Stuart Little 2  Frederikas Litlis 2001  Šeimos bičas  Family Guy  Restorano šeimininkas 2000  Galbūt, mažyte  Maybe Baby  Sam Bell 1999  Peliukas Stiuartas Litlis  Stuart Little  Frederikas Litlis 1998  Draugai  Friends: The One with Ross’s weding  Džentelmenas lėktuve 1998  Žmogus su geležine kauke  The Man in the Iron Mask  Karaliaus patarėjas 1997  'Spice' Pasaulis  Spice World  Poirotas 1997  Skolininkai  The Borrowers  Pareigūnas Stedis 1996  101 dalmantinas  101 dalmantians  Jasper 1995  Protas ir jausmai  Sense and Sensibility  Ponas Palmeris 1995  Sniego karalienė  The Snow Queen  Peep (įgarsinimas)

 Knygos 

 Šautuvų pardavėjas (1996) The Gun Seller
 Popierinis kareivėlis (išleista 2009 rugsėjį) Paper Soldier

 Nuorodos 

 Neoficialus puslapis, skirtas Hugh Laurie
 Oficialus serialo "Daktaras Hausas" puslapis 
 Lietuviškas internetinis dienoraštis apie aktorių Hugh Laurie bei serialą "Daktaras Hausas"

Laurie